Tampereella voi nyt lainata kirjastosta kausikortin vaikka jääkiekko-ottelua tai klubikeikkaa varten.

Pääkirjasto Metson kokeilussa ovat mukana Ilves, Tappara, Tampereen Pyrintö, futsalin PP-70, G Livelab, Tullikamarin Klubi, Tampere-talon Sorsaklubi, Vastavirta-Klubi ja Tanssiteatteri MD.

Kausikortin laina-aika on viikon. Kirjastossa toivotaan, että kortit palautetaan heti käytön jälkeen.

Kausikortteja ei voi varata. Kausikorttien myöhästymismaksu on 50 senttiä per päivä. Jos kausikorttia ei palauta, veloitetaan kausikortin hankintahinta ja kortti mitätöidään.

Keväällä mukaan lähtevät myös Tampereen Teatteri ja Tampere Filharmonia.